পরীক্ষার ৭০ দিনের মাথায় মাধ্যমিকের ফল প্রকাশ

কলকাতা: পরীক্ষার ৭০ দিনের মাথায় মাধ্যমিকের ফল (Madhyamik results 2025) ঘোষণা। শুক্রবার সকালে আনুষ্ঠানিক ভাবে ফল ঘোষণা করলেন মধ্যশিক্ষা পর্ষদের সভাপতি রামানুজ গঙ্গোপাধ্যায়। সকাল ৯টা ৪৫ মিনিট থেকে ওয়েবসাইটে সরাসরি ফল দেখতে পারবে পরীক্ষার্থীরা। পর্ষদ সভাপতি জানিয়েছেন, এ বছর মাধ্যমে প্রথম দশে আছে ৬৬ জন। তবে প্রথম হয়েছে এক জনই। প্রথম রায়গঞ্জের অদৃত সরকার। প্রাপ্ত নম্বর ৯৯.৯৩ শতাংশ।

অন্য বারের মতো এবারও পাশের হারে এগিয়ে জেলা। পাশের নিরিখে প্রথমে পূর্ব মেদিনীপুর, দ্বিতীয়ে কালিম্পং, তৃতীয়ে কলকাতা। চতুর্থ পশ্চিম মেদিনীপুর। পাশের হার ৮৬.৫৬ শতাংশ। গত বারের তুলনায় পাশের হার সামান্য বেড়েছে। এ বছর মাধ্যমিকে পাশের হার ৮৬.৫৬ শতাংশ। গত বার ছিল ৮৬.৩১ শতাংশ। এবছর মাধ্যমিক পরীক্ষার দিয়েছে ৯ লক্ষ ৬৯ হাজার ৪২৫ জন। গত বছরের তুলনায় ৫৬ হাজার ৮২৭ জন বেশি। ছেলেদের সংখ্যা ৪ লক্ষ ২৫ হাজার ৮৮১ জন। মেয়েদের সংখ্যা ৫ লক্ষ ৪৩ হাজার ৫৪৪ জন। ছেলেদের চেয়ে মেয়ে পরীক্ষার্থীর সংখ্যা ২৭.২৬ শতাংশ বেশি।

আরও পড়ুন: পিছোল মুখ্যমন্ত্রীর মুর্শিদাবাদ সফর! নতুন সূচি জানাল প্রশাসন

অন্য খবর দেখুন